[{"text_idx": "#000004", "text": "Niimoodi ta omaette pladiseb, kiiresti paigalolemise muusika. Lugude kaupa vo\u0303ttes to\u0303i avapauk \u201eBunyip (Lurker Of Billabong)\u201d natuke Osheyacki vaibi, ilmselt on su\u0308u\u0308di tempo ja perkussioonid. Keskmine osa on 90% kummist tehtud ja to\u0308o\u0308tleb kuulaja valmis lo\u0303puloo \u201eXXVII (Sloppy Acid Colosseum Version)\u201d jaoks, mis kannab parimaid eneseabi-house\u2019i traditsioone ja peab meile suurejoonelise motiveeriva loengu. Mingil salapa\u0308rasel po\u0303hjusel on iga loo pealkiri osaliselt sulgudes, nagu vihjaks see suuremale struktuurile vo\u0303i narratiivile."}, {"text_idx": "#000008", "text": "Sooloelektroonik Hugo Mesi on jo\u0303udnud pa\u0308ris palju a\u0308ra teha. U\u0308ritustesarjad, raadiosaated, DJ-esinemised, plaadifirmade Mu\u0308rk ja Rave Paladin kureerimine, klubi HALL kulisside ees ja taga sagimine \u2013 pole kahtlustki, et mees on loovutanud enda hinge ta\u0308ielikult techno\u2019le."}, {"text_idx": "#000009", "text": "Labrighli on Tallinnas elav maroko kutt, kelle debu\u0308u\u0308t-EP \u201eBlue\u201d andis va\u0308lja kodumaine techno-bra\u0308nd MU\u0308RK."}]